Apr 08,2018
మూడేండ్లలో మార్కెట్లోకి ఏయిరిండియా
న్యూఢిల్లీ: ప్రభుత్వ రంగంలోని విమానయాన సంస్థ ఎయిరిండి యాలో కీలక వాటాను కొనుగోలు చేయనున్న సంస్థకు సర్కారు కొత్త ట్విస్ట్‌ ఇవ్వనుంది. సంస్థలో కీలక వాటాను కొనుగోలు చేసేందుకు ముందుకు వచ్చే సంస్థ.. యాజమాన్యాన్ని చేజిక్కించుకున్న కేవలం మూడేండ్లలోపే ఎయిరిండియాను మార్కెట్లలో లిస్ట్‌ చేయాలంటూ నిబంధనను విధించింది. సంస్థను బలోపేతం చేస్తూనే దానికి ఆర్థిక పరిపుష్టత కల్పించే క్రమంలో భాగంగానే సర్కారు ఈ నిర్ణయం తీసుకున్నట్టుగా ఈ వ్యవహారంతో సంబంధమున్న అధికారి ఒకరు తెలిపారు. ఎయిరిండియా, ఎయిరిండియా ఎక్స్‌ప్రెస్‌లలో దాదాపు 76 శాతం వాటా, ఏఐఎస్‌ఏటీఎస్‌, గ్రౌండ్‌ హ్లాడింగ్స్‌ జాయింట్‌ వెంచర్‌ సింగపూర్‌ ఎయిర్‌పోర్ట్‌ టెర్మినల్‌ సర్వీసెస్‌లలో (సాట్స్‌) 50 శాతం వాటా విక్రయానికి గాను సర్కారు గత వారం 'ప్రిలిమినరీ ఇన్ఫర్మేషన్‌ మెమోరాండం'ను విడుదల చేసిన సంగతి తెలిసింది. ఎయిరిండియాను ఏదైనా కొత్త సంస్థ కొనుగోలు చేస్తే సర్కారుకు ఆ సంస్థలో కేవలం 24% వాటా మాత్రమే మిగులనుంది.
మీ స్నేహితులకు రికమెండ్ చెయ్యండి